**ROMÂNIA Anexa la H.C.L. \_\_\_\_**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**CONTRACT DE ADMINISTRARE**

 **1. Părţile contractante**

**1.1 MUNICIPIUL CÂMPULUNG MOLDOVENESC,** cu sediul Primăriei în Câmpulung Moldovenesc, str. 22 Decembrie nr. 2, judeţul Suceava, tel. 0230/314425, fax 0230/314725, cod de identificare fiscală: 4842400, reprezentat prin primar Negură Mihăiță, împuternicit în temeiul dispozițiilor art. 62 alin. (1) din Legea administrației publice locale nr. 215/2001, republicată, cu modificările și completările ulterioare, să reprezinte unitatea administrativ teritorială în relațiile cu alte autorități publice, cu persoane fizice sau juridice, având calitatea **de proprietar**, şi

**1.2. COMUNA FUNDU MOLDOVEI,** cu sediul Primăriei în Fundu Moldovei, , str. \_\_\_\_\_\_\_\_ nr. , judeţul Suceava, tel. \_\_\_\_\_\_\_, fax: \_\_\_\_\_\_\_\_, cod de identificare fiscală: \_\_\_\_\_\_\_\_\_\_,reprezentată prin Primar, \_\_\_\_\_\_\_\_\_\_, împuternicit în temeiul dispozițiilor art. 62 alin. (1) din Legea administrației publice locale nr. 215/2001, republicată, cu modificările și completările ulterioare, să reprezinte unitatea administrativ teritorială în relațiile cu alte autorități publice, cu persoane fizice sau juridice, având calitatea **de administrator,**

 În temeiul Hotărârii Consiliului Local al municipiului Câmpulung Moldovenesc nr. \_\_\_/\_\_\_\_ a privind \_\_\_\_\_\_\_\_\_\_\_\_\_\_ şi a Hotărârii Consiliului Local al comunei Fundu Moldovei nr. \_\_\_/\_\_\_\_ a privind \_\_\_\_\_\_\_\_\_\_\_.

 **2. Obiectul contractului de administrare**

**2.1.** Obiectul contractului de administrare îl constituie darea în administrare gratuită a Casei Muzeu, proprietatea Muzeului Arta Lemnului-Câmpulung Moldovenesc și aflată în patrimoniul Municipiului Câmpulung Moldovenesc, către Comuna Fundu Moldovei.

**2.2**. Casa Muzeu, situată în comuna Fundu Moldovei, județul Suceava, este identificată cu parcelele topo nr. 327/1 de 292 mp si nr. 327/1-C1, înscrise în cartea funciară nr. 33627 (nr. CF vechi: 2758) a comunei Fundu Moldovei.

**2.3.** Predarea-primirea bunului, care reprezintă obiectul prezentului contract, se va face pe bază de protocol încheiat între Municipiul Câmpulung Moldovenesc și Comuna Fundu Moldovei. Protocolul va cuprinde lista obiectelor aflate în colecția Casei Muzeu.

**3. Durata administrării**

Durata administrării este de 18 luni, începând cu data de \_\_\_\_\_\_\_\_\_\_\_, cu posibilitatea prelungirii prin acordul părților.

**4. Drepturile și obligațiile părţilor**

 **4.1. Proprietarul are dreptul:**

a) să controleze executarea obligațiilor administratorului și respectarea condițiilor de administrare prevăzute de prezentul contract și de legislația în vigoare;

 b) să constate, lunar sau ori de câte ori este nevoie și fără a stânjeni folosința bunului administrat, starea integrității bunului și a colecției muzeale și dacă acestea sunt folosite în mod corespunzător;

 c) să revoce dreptul de administrare, dacă interesul public o impune sau dacă titularul dreptului de administrare nu-și respectă obligațiile prevăzute în prezentul contract.

**4.2. Proprietarul se obligă:**

a) să predea, în vederea administrării, Casa Muzeu și obiectele aflate în colecția muzeală, în baza unui protocol de predare - primire;

b) să asigure administratorului deplina libertate în organizarea și gestionarea activităților, în limitele prevăzute de lege și de prezentul contract;

c) să controleze periodic modul în care sunt folosite și întreținute bunurile, cu respectarea destinației stabilite prin contract;

d) să-şi exprime acordul/refuzul, la solicitarea administratorului, asupra necesității efectuării reparațiilor capitale asupra bunurilor date în administrare;

e) să participe la inventarierea, anuală sau ori de câte ori este nevoie, a bunurilor transmise în administrare.

**4.3. Administratorul are dreptul:**

a) să ceară predarea bunurilor date în administrare;

b) să folosească bunurile în condițiile prezentului contract;

 c) să angajeze și să asigure formarea prin cursuri acreditate de Ministerul Culturii și Identității Naționale a unui gestionar custode, responsabil de evidența și gestionarea corectă a patrimoniului de care va răspunde și care va urmări asigurarea modului de păstrare, conservare și depozitare a bunurilor din gestiune;

 **4.4. Administratorul se obligă să:**

 a) să preia în administrare imobilul ce face obiectul prezentului contract pe bază de protocol de predare - primire;

1. să folosească bunurile conform destinației lor;

 c) să asigure cele mai bune condiţii de păstrare, conservare şi, după caz, de depozitare a bunurilor, prevenind orice degradare, deteriorare sau distrugere ale acestora;

 d) să suporte cheltuielile de întreținere, precum și alte cheltuieli rezultate din folosirea bunului;

 e) să execute lucrări de întreținere, reparații sau înlocuire a elementelor de construcții și instalații deteriorate din folosința exclusivă, dacă este cazul, astfel încât să nu fie schimbată arhitectura și să nu aducă prejudicii proprietarului sau altor terțe persoane;

 f) să efectueze, anual sau ori de câte ori este nevoie, inventarierea bunurilor date în administrare, în prezența a cel puțin unui reprezentant al proprietarului;

 g) să nu instituie dezmembrăminte asupra imobilului fără aprobarea proprietarului;

 h) să permită accesul proprietarului în interiorul spațiului încredințat, pentru a controla starea colecției muzeale și modul de folosire a acesteia;

1. să răspundă în nume propriu în litigiile referitoare la dreptul de administrare;
2. să restituie bunurile în integritatea lor și libere de sarcini, la încetarea din orice cauză a contractului de administrare.

**5. Încetarea contractului de administrare**

**5.1.** Prezentul contract de administrare încetează în următoarele situaţii:

a) prin acordul de voință al părților, exprimat în scris;

b) la expirarea duratei stabilite în contractul de administrare;

c) în cazul în care interesul naţional sau local o impune, prin denunţarea unilaterală de către proprietar;

d) în cazul nerespectării obligaţiilor contractuale de către administrator, prin rezilierea unilaterală de către proprietar;

e) în cazul nerespectării obligaţiilor contractuale de către proprietar, prin rezilierea unilaterală a contractului de către administrator;

f) la dispariţia, dintr-o cauză de fortă majoră, a bunurilor date în administrare sau în cazul imposibilităţii obiective a titularului dreptului de administrare de a-l exploata, prin renunţare, fără plata unei despăgubiri;

**5.2.** Partea care invocă o cauză de încetare a prevederilor prezentului contract o va notifica celeilalte părți cu cel puțin 15 zile înainte de data la care încetarea urmează să-și producă efectele.

**5.3.** La încetarea contractului, administratorul este obligat să restituie, în deplină proprietate şi stare de folosinţă, bunurile date în administrare.

**5.4.** Rezilierea prezentului contract nu va avea niciun efect asupra obligațiilor deja scadente între părțile contractante.

**6. Răspunderea contractuală**

**6.1.** Pentru nerespectarea obligațiilor asumate prin prezentul contract, partea în culpă datorează celeilalte părți daune. Daunele se vor determina în funcție de prejudiciul produs. Prejudiciul va fi evaluat printr-o expertiză tehnică.

**6.2.** Niciuna din părțile contractante nu răspunde de neexecutarea la termen sau de executarea necorespunzătoare, total sau parțial, a oricărei obligații care îi revine în baza acestui contract, dacă neexecutarea sau executarea necorespunzătoare a obligației a fost cauzată de forța majoră, cu condiția notificării în termen de 10 zile de la producerea evenimentului. Prin forța majoră se înțelege orice eveniment independent de voința părților, imprevizibil, absolut invincibil și inevitabil apărut după încheierea contractului, care împiedică părțile să execute obligațiile asumate.

**6.3.** Dacă în termen de 30 de zile de la producere, evenimentul respectiv nu încetează, părţile au dreptul să îşi notifice încetarea de plin drept a prezentului contract de administrare fără ca vreuna dintre ele să pretindă daune-interese.

 **7. Litigii**

**7.1.** Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

**7.2.** În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

 **7.3.** Pe toată durata administrării, prezentul contract se supune legislaţiei în vigoare.

 **8. Dispoziţii finale**

 **8.1.** Modificarea contractului se poate face numai cu acordul părților, prin act adițional, care va fi parte integrantă din contract.

 **8.2.** Prezentul contract de închiriere s-a încheiat în patru exemplare, din care două pentru proprietar şi două pentru administrator.

 **PROPRIETAR, ADMINISTRATOR,**

 **MUNICIPIUL COMUNA FUNDU MOLDOVEI CÂMPULUNG MOLDOVENESC**

 Primar,

 Negură Mihăiță

 Director Muzeu,

 Mândrilă Cristian

 Director economic,

 Florescu Iuliana Georgeta

 Șef Serviciul patrimoniu,

 Niță Luminița Marcela

 Consilier Juridic,

 Ignat Petronela

Întocmit,

Consilier Juridic,

Ignat Petronela

Președinte de ședință, Secretar,